google/wiki40b huggingface dataset:
Vitenskapelig notasjon

Med Vitenskapelig notasjon i matematikken menes å uttrykke tallstørrelser som tierpotens, det vil si en potens der grunntallet er 10. Dette er meget anvendelig for å uttrykke svært store og svært små tall.
Vitenskapelig notasjon, som også kalles eksponensiell notasjon, skrives slik:  10^b eller eventuelt a · 10^b der b er eksponenten og koeffisienten a et reelt tall.
Store tall har positiv eksponent og små tall (mellom 1 og -1) har negativ eksponent.
For store tall uttrykker eksponenten antall nuller i tallet.
Eksempler:
1 000 skrives 10³ (uttalles «ti i tredje»)
1 000 000 skrives 10⁶
1 000 000 000 000 skrives 10¹².

For små tall uttrykker en negativ eksponent en brøk med en tilsvarende positiv eksponent i nevneren.
10⁻ᵇ = 1\over10^b 
En milliondel kan således skrives 10⁻⁶ (uttales "ti i minus sjette")
For å uttrykke tall som ikke starter på et ettall og med flere gjeldende siffer benyttes den generelle formen a  \cdot 10^b der a beskriver de gjeldende sifferne.
Eksempler: 47 500 000 kan skrives som  47,5 \cdot 10^6  og
0,000 000 000 000 000 000 000 012 kan skrives som  12 \cdot 10⁻²⁴
Det finnes flere valgfire måter å dele et stort tall mellom koeffisienten a og eksponenten b
Eksempler: jordas masse 5 973 600 000 000 000 000 000 000 kg kan skrives som  5,9736 \cdot 10²⁴ kg men det kan også skrives som
 0,59736 \cdot 10²⁵ kg eller
 59,736 \cdot 10²³ kg
Det er imidlertid mest vanlig å velge koeffisienten a slik at 1 ≤ |a| < 10. Dette kalles normalisert form.

Ingeniørnotasjon

Ingeniørnotasjon går ut på å begrense eksponenten b til multipler av 3. Denne notasjonen er derfor ikke alltid normalisert. Tall på denne formen er enkle å lese høyt ved å bruke prefikser som mega og nano. For eksempel, 15,7 · 10⁻⁹ meter kan leses og skrives som "femten komma sju nanometer" eller 15,7nm. Tera (T) e12, Giga (G) e9, Mega (M) e6, kilo (k) e3, milli (m) e-3, mikro (my) e-6, nano (n) e-9, pico (p) e-12, femto (f) e-15, atto (a) e-18.
Giacomo Barozzi da Vignola

Giacomo Barozzi da Vignola, vanligvis kalt Vignola (født 1. oktober 1507 i Vignola i Italia, død 7. juli 1573 i Roma) var en av de ledende italienske arkitektene på 1500-tallet, innenfor manierismen. I tillegg til Serlio og Palladio var det særlig Vignola som spredde renessanse-stilen til andre deler av Europa.

Bakgrunn

Etter sin fars død ble han av sin mor sendt til Bologna for å studere kunst. Han begynte med malerkunstog befattet seg blant annet med perspektivgjengivelse, men gikk tidlig over til arkitekturen.

Arkitekt

Giacomo Barozzi da Vignola var i hovedsak virksom i Roma og var arkitekten til den innflytelsesrike familien Farnese. Hans to fremste bygninger er sannsynligvis Villa Farnese i Caprarola og jesuittenes moderkirke Il Gesù, som han påbegynte i 1568. Etter Vignolas død ble kirken fullført i 1584 av Giacomo della Porta. Vignolas tegning av kirkens grunnplan ble banebrytende. Istedenfor åpne sideskip anvendte han seg av en serie sidekapeller, sammenlenket med smale gjennomganger. Kirken fikk en korsform med korsarmer som ikke skyter ut utenfor sidekapellet, og én kuppel over korsmidten. Med dette planet slo en ny, rasjonell kirketype igjennom, som skulle bli prototypen for utallige kirkebygninger.
For pave Julius III oppførte Vignola Villa Giulia og i 1554 den lille kirken Sant'Andrea in Via Flaminia, som er en av 1500-tallets mest progressive og eksperimentelle kirker. I Sant'Andrea, som har Pentheon som forbilde, ble den ovale kuppelen introduseret. Den kom til å bli en av arkitektenes favorittdetaljer i de små barokkirker som ble bygget senere, blant annet i San Carlo alle Quattro Fontane av Francesco Borromini Palafrenieri i Vatikanet. Her har både grunnplanet og kuppelen oval form.
Det var etter Pave Julius' død at Vignola ble tatt inn i Farnese-familien som deres arkitekt. Han arbeidet etter dette også sammen Michelangelo. Michelangelo ble en stor innflytelse på Vignolas stil. Etter Michelangelos død i 1564 fortsatte Vignolas arbeide på Peterskirken.
Eau De Vill

Eau De Vill er et norsk band med røtter i Sømådalen i Engerdal kommune i Hedmark. De har sitt utspring fra Sømådalen Theaterselskab og spilte sin første konsert på Hamar i 1993, som også var oppstartsåret for bandet. De utga sin første CD Rømgrøt og sik høsten 1995. Bandet sier selv at Vømmøl Spelemannslag og Hans Rotmo er en viktig inspirasjonskilde, og Rotmo har da også skrevet låter til bandet. I 1997 fikk bandet Engerdal kommunes kulturpris.
Eau de Vill har laget supportersanger for Storhamar Ishockey («Storhamarsangen»), Ham-Kam Fotball («Score mål») og Nybergsund Fotball («Sundet»).
Charlotte Christiane von Krogh

Bakgrunn

Charlotte Christiane vin Krogh var datter av premierløytnant, kammerherre, amtmann og overstaller Godske Hans Ernst von Krogh (1778–1852) og hustru Agnes Cecilie Wilhelmine von Warnstedt (1788–1829). Hun vokste opp i en periode hvor spenninger mellom dansk- og tysktalende i Hertugdømmene tiltok. Under de slesvigske krigene ble familien splittet av konflikten og faren flyttet i 1848 til Haderslev.

Utdannelse

Charlotte von Krogh fikk sin utdannelse på Gisselfeld kloster på Sjælland og fikk i ung alder undervisning i malerkunst av landskapsmaleren Anton Eduard Kieldrup (1826–·1869). Hun oppholdt seg i en årrekke i Tyskland hvor hun gikk i lære hos H. F. Gude som var bosatt i Düsseldorf.

Malerinne

Med Gude som mentor debuterte hun i Kunsthallen i Kiel i 1857. Von Kroghs motiver var både landskapsbilder og interiører fortrinnsvis fra Haderslevs omegn. I mange år tilbrakte hun somrene på Fanø hvor hun malte noen av sine mest kjente bilder. 
I 1861 flyttet von Krogh tilbake til Haderslev, kjøpte en eiendom og slo seg ned med venninnen, pianistinne Marie Roll. Von Krogh var økonomisk uavhengig og kunne tillate seg utelukkende å male på bestilling. Hun røkte lange lerpiper og sigarer, gikk med bukser og levde på sitt eget vis uten å skjelne til hva folk sa om henne. På sine eldre dager ble hun utnevnt til æresmedlem av Schleswig-Holsteinische Kunstgenossenschaft. Hun døde i 1913 og ble begravet ved Aastrup kirke, Haderslev.
Charlotte von Krogh utstilte flere ganger på Charlottenborg i København, samt blant annet i München og i Berlin. Hun er representert på kunstmuseer i Sønderjylland, i Flensborg og på Gottorp slott. Charlotte-von-Krogh-Straße i Husum er oppkalt etter henne.
London Aquatics Centre

Konstruksjonen

London Aquatics Centre er tegnet av den irakisk-britiske arkitekten Dame Zaha Hadid, mens det rådgivende ingeniørfirmaet Ove Arup & Partners har stått for byggteknikk og design av tekniske installasjoner. 
Kontrakten på byggingen av Aquatics Centre ble tildelt byggefirmaet Balfour Beatty i april 2008. Samtidig ble det rapportert at senteret ville koste omtrent tre ganger så mye som opprinnelig estimert, totalt ca 242 millioner pund. Kostnadsøkningene ble tilskrevet inflasjon i byggebransjen og økte vat-satser, samt den estimerte kostnaden for å konvertere anlegget til offentlig bruk etter OL og Paralympics. Taket er oppgitt å være 1 040 m², en reduksjon fra tidligere opplyste 3 300 m².
Til tross for kostnadsøkninger skal senteret holde seg innenfor det totale byggebudsjettet for arrangementet, som er estimert til 6 090 000 000 pund.
Byggingen startet i juli 2008 og anlegget ble ferdigstilt i juli 2011.
Stupetårnet, som rommer seks stupebrett, er laget av 462 tonn betong. Ståltaket veier 3 200 tonn. De tre bassengene holder rundt 10 millioner liter vann.

Kapasitet

Under lekene hadde anlegget en kapasitet på 17 500 tilskuere. Etterpå ble de to midlertidige «vingene» fjernet, noe som reduserte kapasiteten til en normal på 2 500, med ytterligere 1000 plasser tilgjengelig for store arrangementer.
Hector Bianciotti

Liv og virke

Han ble født i Calchín Oeste ved Córdoba i Argentina. Foreldrene var innvandrere fra den italienske regionen Piemonte. Seg imellom snakket de dialekten til denne regionen, men nektet å la sønnen få delta i det samme språket. Isteden snakket til spansk til ham.
Bianciotti begynte sine studier i fransk i 1945. I 1955 forlot han Argentina for Italia og bodde i Roma i alvorlig fattigdom. Etter en periode i Napoli, tilbrakte han fire år i Spania. Han kom til Frankrike i 1961 og fullførte sin franske naturalisering i 1981. Etter 1982 skrev han aldri mer på noe annet språk enn fransk.
I 1956 deltok han i filmen División Azul - Embajadores del Infierno, som har libretto skrevet av Torcuato Luca de Tena og i filmene 091 Policía habla al, (1960), Molokai, la isla maldita (1959), regissert av Luis Lucía Mingarro, og i Edgar Nevilles Mi calle (1960).
Han flyttet til Paris til februar 1961.  Et år senere begynte han å skrive bokanmeldelser for Gallimard. I 1969 lot Maurice Nadeau, hans første utgiver, ham publisere sin første litteraturkritikk. Han var også assistent i iscenesettelsen av operaer. Tre år senere, begynte han et samarbeid med Le Nouvel Observateur. Samtidig skrev han en rekke romaner på spansk.
Hans første roman på fransk, Sans la miséricorde du Christ (1985), ble tildelt Prix Femina. Hans artikler om klassisk litteratur er samlet under tittelen Une passion en toutes lettres («En lidenskap for ord»", 2001). Hans siste utgitt roman, Nostalgie de la maison de Dieu («Nostalgi for Guds hus»), kom i 2003.
Han ble i 1996 gitt stol nummer 2 i Det franske akademi som den første uten å ha fransk som morsmål. Han etterfulgte André Frossard.
Dale

Dale kirke

Dale kirke (Dale kyrkje) er en langkirke fra 1956 som ligger på Dale. Kirken ble bygget i betong i 1956. Arnstein Arneberg tegnet selve kirken, mens altertavlen ble tegnet av Hugo Lous Mohr i 1958 og viser nattverden og himmelfarten. Mohr har også utsmykket Oslo domkirke. Kirken er kjent for en enestående akustikk, og er derfor godt egnet som konsertlokale.
Tinie Tempah

Tidlig karriere

I 2006 fikk Tempah mye spilletid på den engelske musikkanalen Channel U med sangen «Wifey Riddim», og i 2007 samarbeidet han med artistene Agent X og Ultra på en av deres sanger. Sangen fikk tittelen «Perfect GCD Hood Economics Room 147». Han dro på turné med Chipmunk i februar 2009.
Da agenten og musikkonsulenten Jade Richardson så Tempah spille på Wireless Festival i 2009, ringte hun Parlophone Records-presidenten Miles Leonard og sa: «Du må sjekke ut denne gutten Tinie Tempah. Han kom rundt lunsjtider og det var rundt 1000 ungdommer som skrek etter han. Han har kun utgitt en selvstendig plate og han har en stor fanskare». Nathan Thompson besøkte Tinie og hans manager Dumi i deres studio et par uker etterpå, og var mektig imponert over hva de allerede hadde gjort for å utvikle Tempahs karriere, og hans ambisjoner rundt sin egen fremtid.
Tempah kunngjorde at han hadde signert for Parlophone i oktober 2009 ved å kjøre en konkurranse på sin blog, hvor vinneren ble invitert på lunsj på Claridges for å feire avtalen.
Nöbbele

Nöbbele er et tettsted i Växjö kommune i Kronobergs län i Småland i Sverige. I 2010 hadde tettstedet 257 innbyggere.
Papuana huebneri

Utseende

En middelsstor (ca. 20 millimeter), avlang, blankt rødbrun til svart hornbille. Hannen har et nokså kort horn i pannen og pronotum er litt uthulet, med en liten knøl øverst i uthulingen. Pronotum er for det meste blankt, men med felter av nettmasket mikroskulptur på sidene. Dekkvingene har tydelige punktrader. Hunnen mangler hornet i pannen, pronotum er jevnt rundet uten påfallende mikroskulptur og med meget fin punktering.

Levevis

Larvene lever i jorda der de spiser råtnende plantemateriale. De voksne billene kan gjøre en del skade, særlig på taro, men også på andre rotfrukter som søtpoteter, ved at de ganger ganger i røttene. I tillegg til selve gnagskadene forårsaker der dermed også betydelige råteskader. Dette er et stort problem siden taro er en svært viktig avling i de aktuelle områdene.

Utbredelse

Arten er utbredt på Salomonøyene, Bismarckarkipelet, Halmahera og Ny-Guinea.
Ajvar

Ajvar eller ajwar (serbisk-kyrillisk: Ајвар, kroatisk: Ajvar, tyrkisk: Hajvar, albansk: Ajvari) er en krydret mos som fremstilles av hovedingrediensene bakt eller grillet rød paprika og aubergine, samt matolje, men også kan inneholde smakstilsetninger som hvitløk, chili og andre kryddere. Paprika blir grillet eller bakt, derefter skrelt, så kokt sakte sammen med de andre ingrediensene. Ajvar spises kaldt og benyttes i all hovedsak som tilbehør i det balkanske kjøkken til for eksempel retter som ćevapčići eller pleskavica, men også som pålegg.

Opprinnelse og utbredelse

Avjar er spesielt utbredt i land som tilhørte det forhenværende Jugoslavia, men den nøyaktige opprinnelsen er noe omstridt. Også i andre land i middelhavsområdet er ajvar i bruk.

Etymologi

Navnet er avledet av det tyrkiske havyar, som er beslektet med ordet kaviar. Før det tyvende århundre var det en betydelig produksjon av kaviar omkring Donaubreddene, siden stør svømte fra Svartehavet oppstrøms. Således var ajvar, i forstand «kaviar» en populær matrett i Beograd. Av forskjellige grunner begynte imidlertid ikke den industrielle produksjonen før på 1890-tallet, og undertiden ble grønnsaksvarianten servert som alternativ under navnet «Rød» (Crveni ajvar) eller «Serbisk ajvar» (Srpski ajvar) på grunn av likheten i utseendet.
Nip/Tuck

Nip/Tuck er en amerikansk dramaserie fra sykehusmiljø skrevet av Ryan Murphy for FX Networks. Fjernsynsserien startet i 2003 og ble avsluttet i 2010. Serien handlet om de to plastikkirurgene Sean McNamara og Christian Troy som drev sin egen klinikk i Miami, Florida. De hadde til tider store problemer med å skille jobb og privatliv, og de møtte på store utfordringer i hverdagen. Serien gjorde seg kjent for detaljerte scener innen vold, sex og plastisk kirurgi. Samt mange tabubelagte sosiale og seksuelle tabuer.
I Norge gikk serien på TV3.
Amblypodia

Utseende

Middelsstore, kraftig bygde stjertvinger med korte og kraftige stjerter på bakvingene. Oversiden er brun med et blåfiolett skinn, undersiden brunlig med en mørk tverrstripe.

Levevis

Larvene lever på planteslektene Olax (Olacaceae) og Salacia (Celastraceae).

Utbredelse

Slekten er utbredt i Sørøst-Asia, fra India i vest til Ny-Guinea i øst.
Albert Rosen

Biografi

Rosen ble født i Maryland i USA. Han spilte i flere filmer i 1940-årene, I 1970-årene var han produsksjonsleder i TV-serien What's My Line?. På 1980-tallet opptrådte han i mindre TV- og filmroller. Han ble berømt for sin rolle som Al i TV-serien Cheers. Han døde av kreft i Hollywood i California, i en alder av 80.
Sjah

Sjah (persisk: شاه), fra det gamle persiske ordet khshathra («konge, fyrste»), er den persiske termen for en monark og ble brukt av de tidligere herskerne i Persia (dagens Iran), så vel som herskerne av det persiske rike.
Den siste sjahen av Iran, Mohammad Reza Pahlavi, tok offisielt tittelen شاهنشاه sjâhansjâh, «keiser» (bokstavelig «kongenes konge»), under sin kroning. Han gav også sin hustru Farah Pahlavi tittelen شاهبانو sjahbânu, «keiserinne», i 1967. Tidligere var herskerens livsledsager kjent som ملکه maleke (lånt fra det arabiske begrepet malika, som betyr «dronning»). Tittelen sjâhansjâh ble også brukt av osmanene for en stor helt eller keiser. I tillegg hadde de persisk-iranske keiserne også tittelen Arya Mehr (siste uttales som med en norsk æ) som betyr «ariernes lys». Begge titler ble brukt på myntene i Iran inntil sjahens fall i 1979.
De norske ordene sjekk, sjakk og sjakkmatt kommer alle fra sjah.
Gabon under Afrikamesterskapet i friidrett 2012

Resultater (ufullstendig)

(Q, q – kvalifisert, NM – ikke noe gyldig resultat, SB – årsbeste, PB - personlig rekord)
Sandnes Ulf i 2009

Etter nedrykket fra Adeccoligaen i 2008 ble det gjort store utskiftninger i stallen før 2009-sesongen. Til tross for en spillerstall med relativt ung gjennomsnittsalder, ble Sandnes Ulf regnet som den store favoritten til å vinne avdeling 3 sammen med Randaberg. Sandnes Ulf åpnet sesongen med fire strake seire og etter 5-1-seieren borte mot Fredrikstad 2 i tredje serierunde ledet Sandnes Ulf serien. 18 seriekamper gikk det før sesongens første tap, av til slutt totalt tre tap. Tapet kom mot serietoer Vard som kuttet ned avstanden til seks poeng på tabellen, som skapte noe spenning inn mot sluttfasen av sesongen. Med tre kamper igjen kunne Sandnes Ulf sikre opprykket hjemme mot Nest Sotra 11. oktober. Sandnes Ulf vant 11-0, og ettersom målforskjellen var klart bedre enn Vards på 2.-plass, ble opprykket feiret etter Nest Sotra-kampen. Grunnet Sandnes Ulfs opp- og nedrykk de tre siste sesongene, laget komikerne Raske Menn en sang som omhandlet nettopp Sandnes Ulfs opp- og nedrykk, en sang som ble sunget under NRKs fotballgalla Gullballen 6. november. Fremføringen fra Operaen i Oslo kan du se her.
Hjemmekampen mot Nest Sotra samlet flest tilskuere i Sandnes idrettspark i 2009-sesongen med 1271 tilskuere.
Morten Eriksen ble Sandnes Ulfs toppscorer med 28 skåringer i serien. Han ble også kåret til årets spiller i Sandnes Ulf av både Sandnesposten og leserne på SandnesUlf.no.

Sandnes Ulf-stallen i 2009

Keepere:

1. Arild Østbø (på lån fra Viking)

12. Gramos Gashi

40. Thomas Haugland
Forsvar:

2. Øystein Elvestad 

3. Vegard Maldal 

4. Sjur Halseth 

11. Espen Maldal 

14. Steffen Haugland 

15. Vetle Høivik 

20. Tom André Hauge

0. Jørn Hagen (kom til Sandnes Ulf sommeren 2009) 

0. Harald Vindenes (kom til Sandnes Ulf høsten 2009) 
Midtbane:

5. Jason St Juste 

6. Henning Rugland 

7. Runar Andersen 

10. Tom Erik Maldal 

13. Per Christian Myhre 

16. Andreas Westlye 

18. Per Kristian Stangeland Nilsen 

23. Espen Hægeland 

24. Asle Andersen 

0. Erlend Danielsen (kom til Sandnes Ulf sommeren 2009) 

0. Sigbjørn Skjæveland (kom til Sandnes Ulf sommeren 2009) 
Angrep: 

8. Christian Thorbjørnsen (gikk til Hinna FK sommeren 2009) 

9. Morten Eriksen 

21. Paul Oyuga 

22. Rebaz Mirza 

0. Frode Handeland (gikk til Sandved IL sommeren 2009)

Forandringer i stallen foran 2009-sesongen

Ut:

- Tom Reidar Haraldsen, midtstopper (til Bryne FK)

- Jamil Fearrington, forsvar

- Jarle Mong, midtbane

- Anders Varhaug, midtbane

- Jan Fabiano Kristiansen, midtstopper

- Geir Håkon Valland, målvakt (til Ålgård FK)

- Jørn Hagen, forsvar (til Sarpsborg 08)

- Espen Sola, angriper (til Ålgård FK)

- Kjetil Myrvold, midtbane (til Vindbjart FK)

- Artur Kotenko, målvakt (til Viking FK)

- Eivind Ellingsen, midtbane (til Hana IL)
Inn:

- Frode Handeland, angriper (fra Sandved)

- Arild Østbø, målvakt (på lån fra Viking FK) 

- Tom André Hauge, forsvar (fra Stavanger IF) 

- Per Kristian Nilsen, midtbane (fra egen juniorstall) 

- Sjur Halseth, midtstopper (fra egen juniorstall) 

- Vegard Maldal, midtstopper (Havørn fotball) 

- Jason St Juste, midtbane (Garforth Town)
Enicoscolus dolichocephalus

Utseende

Artene i slekten Enicoscolus er små til middelsstore (ca. 3,5- 6 millimeter), mørke hårmygg. De ligner mye på slekten Bibio, men kan skilles fra først og fremst på at vingenes årenett er noe redusert, og at thorax er flatere. Fasettøynene er omtrent nakne. Antennene er ganske korte og består av seks mer eller mindre kjegleformede ledd. Vingene er nokså korte og brede, røykfargede, vingeåren R₅ er betydelig forkortet og medialåren (M) er forgrenet like etter tverr-åren som forvinger den med radialåren (R). Beina er kraftige, og ligner på slekten Bibio. Hannens kjønnsorganer ligner derimot mer på slekten Dilophus, gripeorganet (gonostylus) er kort og kølleformet, ikke sigdformet som hos Bibio.

Levevis

Det er bare funnet hunner av arten.

Utbredelse

Arten er funnet i Mexico.
Central Eleuthera

Central Eleuthera er et av de 32 distrikter på Bahamas. Det ligger på øya Eleuthera, som ligger rett øst for Nassau, om lag 250 miles øst for Miami i Florida. Største byen er Governor's Harbour. Central Eleuthera er nr. 8 på kartet.
Neognomidolon

Utseende

Små, slanke, brune trebukker, dekkvingene kan ha en oransje flekk. Antennene er tynne og noe lengre enn kroppen. Pronotum er nesten sylindrisk (ganske svakt tønneformet), dekkvingene er jevnbrede og ender i spiss tann. Beina er nokså lange.

Utbredelse

Artene er utbredt i  det østlige og sørøstlige Brasil.
The 2nd Law

Trailer

Den 6. juni 2012 ga Muse ut traileren til albumet. Traileren som har blitt vist 2,3 millioner ganger på YouTube er mye omdiskutert med delte meninger blant fans, dette på grunn av at slutten ender i en form for dubstep, noe som hinter til at albumet kan bli dubstep-påvirket. 
Midt i traileren vises en kvinnelig nyhetsreporter som sier: 
«All natural and technological processes proceed in such a way that the availability of the remaining energy decreases. In all energy exchanges, if no energy enters or leaves an isolated system, the entropy of that system increases. Energy continuously flows from being concentrated, to becoming dispersed, spread out, wasted and useless. New energy cannot be created and high grade energy is being destroyed. An economy based on endless growth is unsustainable.»
Dette som kan virke som en protest mot måten vi utnytter ressurser i dag, er helt tydelig også en referanse til termodynamikkens lover, derfor kan man tenke seg at Muse med tittelen The 2nd Law refererer til termodynamikkens andre lov som går ut på at varme alltid overføres fra et sted med høy temperatur til et sted med lavere temperatur, aldri omvendt. 
Matthew Bellamy har selv, i en twittermelding, på en humoristisk måte beskrevet albumet som «en kristen gangster rap jazz reise, med hint til rebelsk dubstep og opphetet metal-flamenco-cowboy psykedelia.»

Survival

Sporet «Survival» fra albumet vil er komponert spesielt i anledning de olympiske leker i London 2012 og ble brukt som kjenningsmelodi under lekene. Sporet har fått både kritikk og ros for sin tydelige inspirasjon fra Queen.
«Survival» er også den første singelen i albumet og den ble sluppet 27. juni 2012.

Utgivelse

Albumet gis ut i Norge, Tyskland, Sveits, Østerrike, Belgia, Luxembourg, Nederland, Irland, Australia, Sør-Afrika den 28. september, mens det slippes i Italia, Spania, USA, Canada , Sør-Amerika den 2. oktober. Resten av verden får albumet den 1. oktober.
Forskningsprisen ved Universitetet i Oslo

Forskningsprisen ved Universitetet i Oslo er en av Universitetet i Oslos fire priser som tildeles ansatte ved universitetet. Prisen tildeles en forsker, forskningsgruppe eller forskningsmiljø som har «utmerket seg ved fremragende forskning». De andre prisene er Formidlingsprisen, Innovasjonsprisen og Læringsmiljøprisen.
Barnet FC

Begynnelsen

I 1888 ble Barnet Football Club stiftet. Etter 14 år ble klubben oppløst i 1902, og de lokale rivalene Avenue FC tok over både navnet og hjemmebanen til klubben. Etter en sammenslåing med arbeiderlaget Barnet Alston i 1912 begynte laget å spille med drakter i de fargene man kjenner i dag.
Etter første verdenskrig gikk klubben tilbake til navnet Barnet FC. I 1930/31 og 1931/32 vant klubben den lokale amatørligaen Athenian League.

Etter andre verdenskrig

Barnet deltok kun i regions-cuper under andre verdenskrig før serien startet igjen i 1945/46. Klubben vant Athenian League på ny i 1946/47 og i 1947/48. Sesongen 1946/47 ble toppet med en cuptittel i FA Amateur Cup etter en 3-2 seier mot Bishop Auckland FC på Stamford Bridge. Barnet nådde en ny finale i cupen i 1948/49, men tapte mot Leytonstone FC.
Det neste tiåret var magert med tanke på trofeer før ligatittelen ble vunnet i 1958/59-sesongen. I 1963/64 og 1964/65 ble klubben på ny ligamester. I 1964/65 nådde Barnet også tredje runde i FA-cupen.

Profesjonell status

Etter gode resultater i Fa-cupen i 1964/65 bestemte klubbledelsen seg for å gjøre klubben semiprofesjonell. Den første sesongen endte med ligagull i Southern League Division One.
Borgarsyssel museum

Historie

Borgarsyssel Museum ble stiftet i 1921 av frivillige, med tannlege Ingebret Aas som formann og konservator. Det valgte området for å romme museumsområdet var sentrert rundt ruinen av St. Nikolas' kirke, datert til ca. 1100-tallet. Senere samme år ble den første bygningen flyttet og gjenreist på området. Senere ble det flyttet og gjenreist flere bygninger på området og museet har idag ansvar for 36bygninger. Bygningene er samlet inn fra hele Østfold.
Kramgoa låtar 19

Kramgoa låtar 19 er et musikkalbum med Vikingarna, utgitt i 1991.